**UNIUNEA NAŢIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 264**

***16 iunie 2022***

 *În conformitate cu prevederile art. 65 lit. a), c), d), n) și ș) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare și ale art. 337 și 338 din Statutul profesiei de avocat,*

*Având în vedere Decizia Consiliului UNBR nr. 63/03.12.2011, cu modificările și completările aduse prin Hotărârile Consiliului UNBR nr. 50/12 decembrie 2015, 126/4 iunie 2016 și 160/3 septembrie 2016,*

*Ținând cont de evoluția indicelui prețurilor de consum în perioada septembrie 2016 – mai 2022 și de avizul Comisiei Permanente, din ședința din 15.06.2022,*

*Consiliul Uniunii Naționale a Barourilor din România, în ședința din 16.06.2022,*

**HOTĂRĂȘTE:**

**Art. 1. – (1)** Limitele maxime ale taxelor prevăzute la art. 337 din Statutul profesiei de avocat, ce pot fi încasate de consiliul baroului sunt:

|  |  |
| --- | --- |
| a) înscrierea în barou a avocaţilor stagiari primiţi în profesie cu examen | **1500 lei** |
| b) înscrierea în barou a avocaţilor definitivi primiţi în profesie, cu examen  | **4800 lei**  |
| c) înscrierea în barou a avocaţilor definitivi primiţi în profesie, cu scutire de examen | **9700 lei** |
| d) acordarea calității de avocat definitiv fără susţinerea examenului de definitivare, în cazurile prevăzute de art. 20 alin. (5)-(7) din Legea nr. 51/1995, republicată | **4800 lei** |
| „d1) înscrierea în Tabloul Avocaților incompatibili a persoanelor care au fost primite în profesie cu examen sau cu scutire de examen şi care nu au exercitat niciodată profesia de avocat şi nu au fost înscriși în Tabloul avocaților cu drept de exercitare a profesiei | **3200 lei** |
| e) reînscrierea în Tabloul avocaţilor a avocatului exclus pentru neplata contribuțiilor profesionale | **4800 lei** |
| f) reînscrierea în Tabloul avocaților a avocatului incompatibil | **2400 lei** |
| f1) înscrierea în Tabloul avocaților a avocatului incompatibil în cazul prevăzut la lit. d1) | **2400 lei** |
| g) transferul avocatului dintr-un barou în altul, taxă ce va fi percepută de baroul la care avocatul se transferă | **2400 lei** |
| h) înființarea pe raza baroului a unui sediu secundar sau a unui birou; | **2400 lei** |
| i) înscrierea în Tabloul special a avocatului străin; | **4800 lei** |
| j) activități de secretariat şi jurisdicţie profesională. | **400 lei** |
| k) evidența și menținerea pe tablou a avocaților suspendați /incompatibili | **600 lei** |

(2) Taxele privind arbitrajul profesional sunt reglementate în regulamentele proprii ale barourilor.

**Art. 2. –** Limitele maxime ale taxelor prevăzute la art. 338 din Statutul profesiei de avocat, ce pot fi încasate de Comisia Permanentă a UNBR sunt:

|  |  |
| --- | --- |
| a) înscrierea candidaților la examenul de primire în profesie;  | **150 lei** |
| b) înscrierea candidaților la examenul de definitivare în profesie; | **150 lei** |
| c) înscrierea la examenul de verificare a cunoștințelor de drept românesc și de limba română a avocaților străini; | **5000 lei** |
| d) acordarea de avize conforme, în condițiile legii; | **4800 lei** |
| e) activități de secretariat şi de jurisdicţie profesională. | **400 lei** |

Art. 3. **–** Limitele maxime ale taxelor prevăzute la art. 36 alin. (2) şi (3), precum şi art. 309 alin. (4) din Statutul profesiei de avocat sunt:

|  |  |
| --- | --- |
| a) înscrierea la examenul de primire în profesie; | **Conform regulamentului de examen** |
| b) înscrierea la examenul de definitivat; | **Conform regulamentului de examen** |

**Art. 4. –** Taxele prevăzute la art. 1 şi 2 de mai sus, nu includ TVA.

**Art. 5. –** Consiliile barourilor şi Comisia Permanentă a Uniunii Naţionale a Barourilor din România pot acorda motivat, scutiri sau eşalonări pentru plata taxelor prevăzute mai sus.

**Art. 6.** – Decizia Consiliului UNBR nr. 63/03.12.2011 își încetează aplicabilitatea.

**Art. 7.** –Prezenta decizie va fi comunicată tuturor barourilor şi va fi afişată pe website-ul [www.unbr.ro](http://www.unbr.ro)

**CONSILIUL UNBR**